**SUSITARIMAS Nr. 4 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-378**

2025-01-15

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-18 Šalys sudarė pirkimo sutartį Nr. S-378 (toliau – **Sutartis**), projekte „Magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas)“;
2. Sutarties pagrindu Rangovas AB „Eurovia Lietuva“ įsipareigojo parengti darbo projektą ir atlikti paruošiamuosius rangos darbus, atlikti numatytus statybos darbus, perduoti Užsakovui parengtą išpildomąją dokumentaciją ir gauti statybos užbaigimo aktą (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu išnagrinėjus magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas) projektinę dokumentaciją, nustatyta, kad techninio projekto „Valstybinės reikšmės magistralinio kelio A6 Kaunas-Zarasai-Daugpilis, krašto kelio Nr. 143 Jonava-Žasliai-Kalniniai Mijaugonys rekonstravimas ir Jonavos aplinkkelio statyba (I etapas)“ Nr. 8911/A6/143-00-TP Vandentiekio ir nuotekų šalinimo dalyje Nr. VN-08.01 (toliau TP projektas) numatyta, jog pirmu Jonavos aplinkkelio statybos darbų etapu ties suprojektuota žiedine sankryžą Nr. 4 reikia perkloti/rekonstruoti esamus neįregistruotus vandentiekio bei nuotekų šalinimo slėginius tinklus, kurie priklauso AB „Achema“. Taip pat ties žiedine sankryža Nr. 4 yra numatyta esamo neįregistruoto lietaus kolektoriaus rekonstrukcija (toliau kartu – Tinklai), kuris priklauso UAB „Jonavos vandenys“. Rangovui gavus Statybos leidimą tapo žinoma, kad iki Sutarties pasirašymo ir jos įsigaliojimo vis dar nebuvo įregistruoti AB „Achema“ ir UAB „Jonavos vandenys“ nuosavybės teise priklausantys Tinklai. Dėl šios priežasties, Statybos leidimas šių darbų rekonstrukcijai taip pat nėra išduotas ir Rangovui nėra perduotas, dėl ko atsirado poreikis atlikti papildomus darbus, kurių kaina sudaro **69.854,50 Eur be PVM** bei poreikis neatliekamiems (nevykdomiems) darbams, kurių vertė sudaro **297.283,09 Eur be PVM** (papildomi ir neatliekami darbai detalizuoti Darbų pakeitimo akte Nr. 4, Priede Nr. 10.1);
4. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties 139, 143 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 84 523,94 Eur (aštuoniasdešimt keturi tūkstančiai penki šimtai dvidešimt trys eurai 94 ct.).
   2. papildomų darbų kaina be PVM yra 69 854,50 Eur (šešiasdešimt devyni tūkstančiai aštuoni šimtai penkiasdešimt keturi eurai 5 ct.).
   3. 21 proc. PVM yra 14 669,44 Eur (keturiolika tūkstančių šeši šimtai šešiasdešimt devyni eurai, 44 ct.);
2. Šalys susitaria dėl neatliekamų (atsisakomų) darbų kainos:

2.1. viso neatliekamų darbų kaina su PVM yra 359 712,54 Eur (trys šimtai penkiasdešimt devyni tūkstančiai septyni šimtai dvylika eurų 54 ct.).

2.2. neatliekamų darbų kaina be PVM yra 297 283,09 Eur (du šimtai devyniasdešimt septyni tūkstančiai du šimtai aštuoniasdešimt trys eurai 09 ct.).

2.3. 21 proc. PVM yra 62 429,45 Eur (šešiasdešimt du tūkstančiai keturi šimtai dvidešimt devyni eurai 45 ct.).

1. Dėl aukščiau šiame Susitarime nurodytų sąlygų Sutarties kaina sumažėja toliau nurodyta suma: **275 188,59 Eur** (su PVM). Galutinė Sutarties kaina yra: **4.719.720,57** Eur (su PVM).
2. Šalys susitaria, kad dėl papildomų darbų nėra suteikiamas papildomas darbų atlikimo terminas.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

10.1. Priedas Nr. 1 - Darbų pakeitimo aktas Nr. 4

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  El. p. eurovia@eurovia.lt  A.s. Nr. LT36 2140 0300 0060 9614  AS Luminor Bank  Dokumentą pasirašantis įgaliotas bendrovės darbuotojas |